Martins Dukurs. Martins Dukurs (1984-yil 31-martda tugʻilgan) — sobiq latviyalik skeletonchi, hozirda murabbiy. 1998-yildan boshlab musobaqalarda ishtirok etgan. Skeleton boʻyicha erkaklar oʻrtasida olti karra jahon chempioni, ikki karra olimpiya oʻyinlari kumush medali sohibi (Vankuverda 2010-yil va Sochida 2014-yil). Jahon chempionatlarida eng koʻp gʻalaba qozongan sportchi (11 marta) hisoblanadi. 11 ta chempionlikdan sakkiztasi ketma-ket (2010—2017-yillarda) qoʻlga kiritilgan. 2020—2022-yillarda ham ketma-ket uchta marta jahon chempionligini qoʻlga kiritgan. Faoliyati. Dukurs 2006-yilda Turinda boʻlib oʻtgan Qishki olimpiya oʻyinlarida erkaklar oʻrtasida skeleton boʻyicha yettinchi oʻrinni egallagan. 2007-yilda Sankt-Moritsda boʻlib oʻtgan skeleton boʻyicha jahon chempionatida oltinchi oʻrinni egallagan. 2011-yilgi jahon chempionatida, 2012-yilgi jahon chempionatida, 2015-yilgi jahon chempionatida, 2016-yilgi jahon chempionatida va 2017-yilgi jahon chempionatida oltin medalni qoʻlga kiritgan. Martins 2009—2010, 2010—2011, 2011—2012, 2012—2013, 2013—2014, 2014—2015, 2015—2016, 2016—2017 va 2019—2020-yillardagi jahon chempionatlarida gʻoliblikni qoʻlga kiritgan. 2019—20-yilgi Skeleton mavsumida 54 ta poygada gʻalaba qozongan. Martinsning akasi Tomass ham skeletonchi. Ikkalasi 2010-yilgi qishki olimpiya oʻyinlari va 2014-yilgi qishki olimpiya oʻyinlarida ishtirok etishgan. 2010-yilda Martins Dukurs Uch yulduz ordeni bilan taqdirlangan. 2017-yil noyabr oyida Sochi olimpiadasi oltin medali sohibi Aleksandr Tretiakov XOQ tomonidan diskvalifikatsiya qilinib, oltin medaldan mahrum etilgan. Ammo Xalqaro bobsley va skeleton federasiyasi tomonidan oltin medalni Martins Dukursga berish haqida qaror chiqarilmagan. Agar shunday qaror qabul qilinganida Dukurs Qishki olimpiya oʻyinlarida oltin medalni qoʻlga kiritgan birinchi Latviyalik sportchiga aylanishi mumkin edi. Keyinchalik Tretiakov diskvalifikatsiya ustidan Sport arbitraj sudiga shikoyat qilgan. Sud uning arizasini qoniqarli deb topib, XOQ tomonidan chiqarilgan qarorni bekor qilgan va oltin medalni sportchiga qaytarib bergan.